Document ID: 32014R0705

IZVEDBENA UREDBA KOMISIJE (EU) št. 705/2014
z dne 25. junija 2014
o določitvi uvozne dajatve za lomljeni riž
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(a) Uredbe,
ob upoštevanju naslednjega:
(1)
Sporazum med Evropsko unijo in Tajsko (2) v zvezi z rižem, ki je bil odobren s Sklepom Sveta 2005/953/ES (3), določa, da mora Unija za lomljeni riž uporabljati uvozno dajatev v višini 65 EUR na tono.
(2)
Za izvajanje sporazuma med Evropsko unijo in Tajsko je člen 140 Uredbe Sveta (ES) št. 1234/2007 (4) določil uvozno dajatev za lomljeni riž na 65 EUR na tono.
(3)
Uredba (EU) št. 1308/2013, ki razveljavlja in nadomešča Uredbo (ES) št. 1234/2007, ne vsebuje določbe, ki bi bila podobna členu 140 Uredbe (ES) št. 1234/2007. Glede uvoznih dajatev člen 183 Uredbe (EU) št. 1308/2013 pooblašča Evropsko komisijo, da sprejme izvedbene akte, s katerimi določi stopnjo uporabljene uvozne dajatve v skladu s pravili, ki so med drugim določena v katerem od mednarodnih sporazumov, sklenjenim v skladu s Pogodbo o delovanju Evropske unije.
(4)
Za nadaljnje upoštevanje sporazuma med Unijo in Tajsko bi bilo treba določiti uvozno dajatev za lomljeni riž -
SPREJELA NASLEDNJO UREDBO:
Člen 1
Ne glede na stopnjo uvozne dajatve, določeno v skupni carinski tarifi, je uvozna dajatev za lomljeni riž z oznako KN 1006 40 00 določena na 65 EUR na tono.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. junija 2014

Labels: 3
17
15